Dood in die veld - www.bybelkennis.co.za
by Mitch Kalp · Published 09/05/2014 · Updated 28/09/2014
Dood in die veld – Marius Nel
Deut 21: Iemand word dood in die veld aangetref sonder dat dit bekend is wie hom gedood het dan moet daar 'n jong koei geneem word wat nog nie voorheen 'n juk op gehad het nie en die moet na 'n dal met standhoudende water gebring word; en hulle moet daar in die dal die koei se nek breek en dan verder soos voorgeskryf, handel. Wat sou die rasionaal agter hierdie optrede wees, asb? Deut 23: 18: Jy mag geen hoereloon of hondeprys in die huis van die Here jou God as enige gelofte-offer bring nie; want die altwee is vir die Here jou God 'n gruwel Wat was 'n "hondeprys" asb?
1.Wanneer iemand dood is, het die Israeliet beskou dat daar bloed op die grond geval het wat om wraak roep. Indien die wraak nie geneem word deurdat die moordenaar se bloed daarvoor betaal nie, moet 'n dier daarvoor geoffer word. En dit is waar die gebruik van die offer van 'n koei ter sprake kom.
2.Die teks handel oor kultusprostitusie, waar vroulike of manlike (hond) prostitute in die tempel diens gedoen het as deel van die heidense vrugbaarheidskultus. Hulle loon of 'n deel daarvan mag nie na die tempel as 'n geskenk gebring word nie. Hond is 'n term wat aandui met watter afsku God na die manlike kultiese prostituut kyk.